《题云间尉厅吏隐》
宋代·李洪

东南一尉笑卑栖，小试崑邱并海涯。
千里僧包海雁荡，九霄鹏翼跃天池。
南昌隐吏真相称，西蜀参谋更好诗。
官舍从来同传舍，清规留与后人师。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。